  Туспуктэм: Руслан Нуриахметов Наталия Сильвестрова Ижкарын 5-11 тулыспалэ, «пельнянь арняе», вань мылкыд карисьёс пельнянь кутонъя мастер-классъёсы (6+) пыриськыны быгатозы. Со сярысь элькун тӧролэн но кивалтэтлэн пресс-службазы ивортӥз. 11-тӥ тулыспалэ, «Пельняньлэн дунневыл нуналэз» фестивальлэн валтӥсь нуналаз, «Сигма» вузкарон центрын калык кырӟанъя «Танок» кун ансамблен но эктонъя но кырӟанъя «Италмас» ансамблен ӵош пельнянь кутонъя аспӧртэмлыко мастер-класс ортчоз. Ужрадэ Россиысь операысь но эстрадаысь кырӟась Евгений Кунгуров вуоз. Со сяна, супермаркетъёсын арня ӵоже пельнянь веръян ужрадъёс (6+) ортчозы    Вань мастер-классъёсын но дегустациосын фестивальлэн сайтаз тодматскыны быгатӥськоды. Ужрадъёсы пыриськон понна регистрация пыр ортчытыны кулэ луоз. Спортэз яратӥсьёсты «Олимпи урокъёсын» (6+) возьмало. Отын тодмо спортменъёс разминка ортчылозы, пӧлазы олимпи но паралимпи призёръёс биатлонист Иван Черезов но следж-хоккеист Владимир Каманцев, Олипми чемпионка куасэн бызылӥсь Тамара Тихонова. Тодэ вайытом, 2023-тӥ арын «Пельняньлэн дунневыл нуналэз» фествиаль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз. Та дыре «Удмуртия – пельняньлэн дорез!» («Удмуртия –родина пельменей!»)   фотомарафон (0+) но кылбур гожтонъя «Пельнянь чуръёс» вожвылъяськон (6+) мынэ ни. Та дыре PelmenRun тол бызьылонэ (0+), чорыганъя «Шудо визнан» чемпионатэ (0+), ӵужонболъя ӵошатсконъёсы (0+) куриськонъёсты куто, «Пельменный кубок КВН» ужрадэ (6+) учкисьёсты пусйиськыны куро. Ижкарысь кафеосын Пельнянь фествиаль улсын нимысьтызы меню дасязы. Пельнянь фестивальлэн куноосыз Россилэн пӧртэм сэрегъёсаз открыткаос дунтэк келяны быгатозы. Тегъёс: Удмуртия Ижкар Пельняньлэндунневылнуналэз пельнянь  